JohanHeinsen/ENO huggingface dataset:
Berlingske Tidende, 1824-09-27
Udenlandske Efterretninger. London, den 14de September. Secretairen hos den afdøde Konge af Sandvich-Øerne, Hr. Rives, har været i Libourne i Frankrig, hvor han er født, for at besøge sin Familie, som han ikke havde hørt fra i 24 Aar. Han gaaer nu med de øvrige af Kongens og Dronningens Følge tilbagetil Sandvich-Øerne, for at berolige Folket i Anledning af Kongens Død og vender derpaa tilbage til Frankrig. J disse Dage har her været en Forsamling i Londons Caffehuus, for at overlægge Oprettelsen af et Selskab bestemt til at understøtte Personer, som have været anklagede paa Grund af formeentlige Forbrydelser i Hovedstaden eller Grevskabet Middlesex, men ere frifundne af den foreløbige store Juri. Præsten Hr. Ruel holdt i denne Anledning en Tale, hvori han bemærkede: at han i mange Aar havde været Capelan ved Clerkenwell=Fængslet, og derved havt Leilighed til at bemærke, at der alene i de tre sidste Aar, af 14000 Personer, som foreløbig vare arresterede, var frigivet 3153, for største Deelen uden at komme for Retten. Hr. Kemble skal have engageret Carl Maria v. Weber til at dirigere Opførselsen af to eller tre Operaer i Conventgarden.
Berlingske Tidende, 1824-09-27
Den bekjendte Fodgænger, Capt. John Dundas Cochrane, forsikrer i Fortalen til hans udkomne Beretning om en Fodreise igjennem Rusland og det Siberiske Tartari, at hans Udgifter fra Moskan til Jrtutsk som er 6000 Mile, ikke have beløbet sig til en Guinee.
Berlingske Tidende, 1824-09-27
De F. Staters Præsident har den 4de August tilstædet den nye Franske Gesandt, Baron Marenil, og Hr. Canas, Gesandt fra Republiken Guatimala, deres Tiltrædelses=Audients.
Berlingske Tidende, 1824-09-27
I Pernambuco har Carvalho ogsaa udstædt en Proclamation, hvorved han forbyder Jndførselen af Negere, sandsynligviis for desto virksommere at væbne de Sorte for sit Project. Avisen Star meldte allerede den 11te dennes: "J Dag gik det Rygte, at Jturbide var signaliseret paa Høiden af Tampiko, hvor han krydsede nogle Dage, og derpaa seilede videre mod Nord.
Berlingske Tidende, 1824-09-27
Den 15de September. Et af vore Blade siger: Man vil uden Tvivl i Jrland gjøre sig megen Umage for at faae Hr. Canning til offentlig at yttre sig angaaende politiske Anliggender; men han vil vel vide at undgaae dette.
Berlingske Tidende, 1824-09-27
Efter de sidste private Breve fra Cap-Coast ventede man der med den største Ængstelighed paa Forstærkninger og Levnedsmidler, da man led Hunger. Det hed at der kuns var 50 Engelske Soldattetildage; da de øvrige vare faldne i de foregaaende Fægtninger eller døde af Sygdomme. Man var beskjeftiget med at ødelægge Staden, for at Assiantierne ikke skulde finde Beskyttelse i Husene for Kanonerne paa Fortet.
Berlingske Tidende, 1824-09-27
Den 17de September. Nogle af vore Blade meddele Efterretningen og Kongen af Frankrigs Død i Blade med sort Rand. Vi have Aviser fra Ny-York indtil den 22de August. Efter Breve, fra Bogota af 1ste Juli var Tractaten med Mejico bleven ratificeret af Congressen.
Berlingske Tidende, 1824-09-27
Capt. Quelsh af Skibet Spring, med hvilket Jturlide var afgaaet til Mexico, har skrevet til fine herværende Rhedere: "Spring ankom den 12te Juni til Jamaica, men blev uden Samfærsel med Landet. Den 28de anløb det St. Bernardo i den Meicanske Bugt, men man kunde ikke bringe noget i Erfaring. Den 1ste Juli seilede det til Soto la Marina, og ankrede den 13de for denne Stad, hvor een af de Officerer, som ledsagede Gen. Jturbide, steg i Land. Den 15de, om Aftenen, gik Generalen selv i Land og red derpaa med sin Adjutant til Soto la Marina, hvor den i dette District commanderende Gen. Garcia modtog ham; lod Tropperne træde under Gevær, og udraabte Jturbide, som General-Capitain over alle Tropper. Den 17de blev Jturbides Kone, hans Familie og Ba gaae, udskibet, og det syntes, som om de fandt god Modtagelse. Efter den samme Beretning havde Capt. Quelsk Efterretninger over Jamaica indtil den 22de Juli, som vare meget gode, men samme Dag ankom det Rygte, at Exkeiseren var skudt den 19de Det blev udbredt af en Amerikansk Skipper, og Capitainen troede det ikke, men seilede den 23de til Havana. Jmidlertid er her ankommet andre Breve fra Havanna, som stadfæste dette Rygte. Lloyds Agent melder fra Mexico, at Regjeringen ved et Decret af 9de Juni havde faaet Bemyndigelse til at udstæde Kaperbreve til Mejicanske Undersaatter saavelsom til Udlændinger, under samme Betingelser, som de Spanske Love indeholde. Den 18de September. Hr. Tute af Huset B. A. Goldschmidt & Comp., har gjort Reisen fra Mexico til Tampico i sex Dage. Der gik han ombord paa det Kongel. Skib Forte, og oven bringer os nu dermed Mexicanske Aviser med en Stadfæstelse paa Efterretningen og Jturbides Død. Saasnart hans Ankomst paa Mejicansk Grund blev bekjendt, blev han den 13de Juli erklæret fredløs. Han blev derpaa taget til Fange, fik sex Timer, for at berede sig til Døden, og blev derpaa skudt den 19de. Kongressen, udsatte 8000 Piastre aarlig for hans Enke. Denne Begivenhed blev saa vel optaget i Hovedstaden, at den blev illumineret. Jturbide havde i sin Proclamation erklæret, at han ikke kom som Keiser, men kuns som Soldat, for at hjælpe sit Fædreneland. Det var i Padilla, hvor han, i Overeensstemmelse med Congressens Decret, blev henrettet under Opsigt af Gen. Garza.
Berlingske Tidende, 1824-09-27
Paris, den 17de September. Moniteuren for igaar meddeler i sin officielle Deel Efterretningen om Kongens Død saaledes : Kongen er død, netop Kl. 4 i Morges. Den 16de September, 1824. Greve af Damas, Kongens første Kammer=Junker. Efterat Kongens første Kammer=Junker havde anmeldt Hs. Majestæts Død i Tuillerierne begav Kongens civile og militære Huusgefinde sig ufortøvet til Pavillon Marsan, for at modtage Hs. Majestæt Carl den tiendes befalinger. Kongens Livgarde og den ordentlige Kongelige Liv=Fodgade afløste de af Monneurs Livgarde, besatte Poster. Kongen, ledsaget af Dauphin, Dauphine og Madame, Hertuginden af Berri, tog Kl. 6 til St. Cloud. Greven af Damas &c. Kl. 4 1/4 blev Canzleren af Frankrig og Minister=Statssecretairerne tilstædede Audients hos Hs. Majestæt, for at modtage allerhøist sammes befalinger. Kongen lod udfærdige forseilede Breve til Erkebiskopperne, Biskoperne og alle Retterne i Kongeriget. Kongen imodtager i Morgen, den 17de, i St. Claud Hylding af den Kongl. Familie og Prindserne af Blodet. Corpserne ville faae Oldre til, samme Dag at hyde Hs. Majestæt. Dhrr. Pairs og Deputerede blive indladte hver for sig. Den høisalige Konges Cabinet i Auileriernes Slot bliver i Dag aabnet for Publicum fra Kl. 10 om Morgenen til Kl. 6 om Aftenen. Kl. 6 begave Chefen for den første Division, Gen. Lieut. Greven af Coutari, og Commandanten i Paris, Greven af Wall, sig til det forskjellige Caserner for Garnisonen, hvor Tropperne traadte under Gevær, medens de ovenmeldte Officerer ved en Tale proclammerede den nye Konge.
Berlingske Tidende, 1824-09-27
Hoffet anlægger fra i Dag af Sora, som bæres i sov Maaneder.
Berlingske Tidende, 1824-09-27
Flere af vore Tidender have sorte Kanter, og J. de Paris har des uden ikke mindre end sex hvide Svalter, da den af ærefrygtfuld Sorg, har udeladt alt, hvad der ikke henhørte til Kongens Død.
Berlingske Tidende, 1824-09-27
Moniteuren af 5te dennes indeholder de Overeenskomster, hvorefter 45,000 Mand af den Franske Hær skal blive i Spanien. Den første er af 5te Februar den anden af 30te Juni 1824. Ved den første forbinder Hs. Kgl. Høihed, den Franske Hærs Over=General sig til at lade 45,04) Mand blive i Spanien indtil den 1ste Juli 1824.
Berlingske Tidende, 1824-09-27
Hs. Allerchristeligste Majestæt paatager sig, med Hensyn til Spaniens Ulykke, de sædvanlige Omkostninger med Troppernes Sold, Næring, Eqviperring og Underholdning, og den Spanske Regjering, forpligter sig kuns til at betale Forskjellen imellem Omkostninger ved Freds= og Krigsfod, som for den Franske Hær i Spanien udgjør 2,000, Fr. maanedlig, der regnes fra 1ste December 1323, og skal betales sidst i hver Maaned. Da Hs. Allerchristeligste Majestæt alene efter Hs. Catholske Majestæts Begjæring lader sine Tropper blive i Spanien, saa er det en Selvfølge, at disse Tropper, uagtet den oven for bestemte Tid, skulle blive tilbagekaldte, saasnart Hs. Catholske Majestæt ikke meere holder deres Nærværelse for nødvendig; ligesom Kongen af Frankrig ogsaa paa sin Side forbeholdes sig Ret til at tilbagekalde dem, naar een eller anden uforudseet Omstændighed skulde fordre dette. Ved den anden Overeenskomst er den bestemt, at den Franske Hær skal blive i Spanien indtil den 1ste Januar 1825.
Berlingske Tidende, 1824-09-27
Efter Breve fra Cartagena havde en Deel af Fregatten Perlas af 300 Mand bestaaende Besætning gjort Forsøg paa at bemægtige sig den, men det mislykkedes.
Berlingske Tidende, 1824-09-27
Den 18de September. J Forgaars Kl. 12 forsamledes alle Ministrene hos Conseilets Præsident, og begave sig derfra til St. Cloud til Kongen. De medtoge deres Portefeuiller, som Hs. Majestæt behagede igjen at overdrage dem.
Berlingske Tidende, 1824-09-27
Den 19de September. Den Tale, som Nuntiusen i det diplomatiske Corpses Navn i Forgaars holdt til Hs. Majestæt, findes i Moniteuren saaledes : Sire, med Smertens Tanshed fremstille det diplomatiske Corpses Medlemmer, deres Herrers troe Tolke, sig for Deres Majestæt, Aldrig var en Konge meere elsket, aldrig vil en Konge blive meere beklaget, der var heller aldrig nogen meere værdig til at beklages, Stor i Ulykken, overbærende i Lykken, har Ludvig VIII gjort sig Folk lykkelig, og ved sin oplyste Forstand forskaffet sig Europas Tillid og Beundring. Det eneste, der paa denne Bedrøvelses og Jammers Dag bringer Trøst i vore Sjele, er, at vi see den hellige Ludvigs Krone paa Hovedet af en Fyrste, som alle Dyders Glands og lykke lige Forening bidrage til at hæve. Ja, Sire! Religionen finder i Karl X sin faste Støtte, Christenhedens Overhoved Kirkens værdige ældste Søn, Frankrig sin høitelske Fader, og Europas Souverainer finde igjen en Ven, der vil bevare Freden og hiin lykkelige Enighed, som befæster Monarkiet og sikrer Folkets Held. Behag Sire, at antage det Diplomatiske Corpses Hylding og dets Ønsker og en lang og lykkelig Regjering, som begynder under de gunstigste Forvarsler. Kongen svarede: Hr. Nuntius i Mit Hjerte er for sønderrevet til at jeg kan udtalede Fornemmelser, som opfylde det. Jeg takker Dem for de Følelser, som De i det diplomatiske Corpses Navn har bevidnet mig Jeg har kuns eet ærgjerrigt Ønske, mine Herrer, jeg beder Gud, at han vil opfylde det, og haaber, at han vil sætte mig i Stand til at fortsætte det Gode, som min dydige Broder har udrettet, at min Regjering ikkuns maa være Fortsættelsen af hans, saavel for Frankrigs Lykke som for hele Europas Fred og Enighed. Dette er mit Ønske, min Bøn til Himlen, og skal være mit hele Livs Bestræbelse, Moniteuren melder derpaa, at Dauphin, Dauphine, Hertuginden af Berry og Prindsesserne af Blodet, efter at de havde forsamlet sig hos den førstnævnte, havde bragt Hs. Majestæt deres Hyldinger, høitideligen knælende, og at Kongen havde behaget at løfte dem op, og omarme dem. Ligeledes meddeler den Efterretning om Ministernes, de øverste Geistliges, Pairernes, Marskalkernes, de Deputeredes, Statsraadernes og samtlige høie Civile- og Militaire=Øvrigheders Hyldinger og de derved forefaldne Taler og Svar. Ogsaa Jnfant Miguel havde forenet sig med den Kongel. Familie ved Hyldingen.
Berlingske Tidende, 1824-09-27
Den 16de, om Aftenen, arbeidede Kongen med Præsidenten i Conseilet og med Seglbevareren. Den 17de modtog han allerede før Ordren Kanzleren og Fyrsten af Talleyrand. J Forgaars blev det Kongel. Lig halsammeret og høitidelig lagt paa Parade. I Dag kan ingen faae det Kongel. Lig at see, fordi det er Søndag J Overmorgen skal Ligtoget gaae for sig til St. Denis.
Berlingske Tidende, 1824-09-27
St. Cloud, den 17de September. Da Medlemmerne af Pairernes og de Deputeredes Kammer bleve Hs. Majestæt forestillede, tiltalede Hs. Majestæt dem saaledes :"Mine Herrer, Mit Hjerte er for stærkt angrebet, til at jeg skulde kunne udtrykke mine Følelser; men jeg vilde ikke være ham værdig, der har efterladt mig saa stort et Exempel, naar jeg gav for meget efter for min Smerte, og ikke beholdt Kraft nok tilovers, til at opfylde de Pligter, som paaligge mig. Jeg var Broder, nu er jeg Konge, og denne Titel antyder allerede det Forhold, som anstaaer mig. Jeg lovede allerede som Undersaat, at opretholde Charte og de Jnstitutioner, som vi skylde den Souverain, Himlen nu har berøvet os, nu, da Fødselsretten har givet mig Magten i Hænderne. Jeg vil ganske anvende denne, for til mit Folks Lykke at befæste den store Act, som jeg har lovet at opretholde. Min Tillid til mine Undersaatter er fuldkommen, og jeg har den faste Overbeviisning, at jeg hos Dem vil træffe de samme Følelser med Hensyn til mig. Jeg tilføier, mine Herrer, at jeg vil indkalde Kamrene til Slutningen af December Maaned, hvilket ogsaa var besluttet at den Konge, som vil begræde.
Berlingske Tidende, 1824-09-27
Madrid den 8de September. Den forhenværende Krigsminister, Cruz, er arresteret. J disse Dage har Politiet uophørligen foretaget Arresteringer, Man troer at have opdaget en frimurisk Plan, vist er det, at flere anseete Personer ere fængslede. Breve fra Mancha melde, at Tildragelsen paa Tarifa lynsnart havde udbredt sig der, men dog ikke forstyrret Roligheden, omendskiønt man vel kunde spore en stærk Røring iblandt Gemytterne. En Antal Mennesker, som man har mistænkt for at henhøre til en Conpiration, der syntes at knytte sig til den paa Tarifa, er paa alle Kanter arresteret og bragt til Fængslet i Badojoz. Det var lykkedes Hovedmændene for Sammensværgelsen, som paagrebes i det Øieblik, da de vilde gribe til Vaaben, at sammenbringe over 1500 Heste. Denne Sammensværgelses Centrum var i Merida, og det var lykkedes at forlede et stort Antal Soldater af den nye Udskrivning. Diario for igaar indeholder følgende: Hs. Excel. den Østerrigske Minister blev om Natten den 22de f. M. arresteret af en Spansk Skildvagt under det Paaskud, at han ikke havde svaret da han blev f. tilraabt: "Hvem der, Gesandten besværede sig for Statssecretairen med det Spørgsmaal: om Skildvagterne havde Ordre til at anraabe de Kjørende, dersom dette ikke var Tilfældet, forlangte han en tilstrækkelig Satisfaction. Kongen lod sig give Beretning om det Forefaldne, og befalede, at den Soldat, en royalistisk Frivillig, som saa høi Grad havde tilsidesat den Agtelse, der tilkommer en allieret Magts Ambassadeur, skulde have en stræng Jrettesættelse, og for at ikke en lignende Scandale atter skulde møde, maae Skildvagterne ikke meere saaledes tilraabe kjørende Personer.
Berlingske Tidende, 1824-09-27
Petersborg, den 11te September. Den ved det Keiserlige Gesandtskab i Kjøbenhavn staaende Titulair. raad Violliers er til Belønning for hans udmærkede ivrige Tjeneste udnævnt til Ridder af Anna Ordenens 3die Classe. Talrige Sværme af Græshopper skulle, ligesom paa Krimm, ogsaa have indfundet sig i Gouvernementet Charlow (Ukraine) og anrettet de skrækkeligste Ødelæggelser.
Berlingske Tidende, 1824-09-27
Breslau, den 19de September. Man venter Keiseren af Rusland til Warschau den 1ste October. Rigsdagen i Warschau skal være berammet til den 13de Mai næste Aar.
Berlingske Tidende, 1824-09-27
München, den 16de September. Opfinderen af Steentryk, Hr. Aloys Sennefelder, vil til den 25 aarige Høitideligholdelse af denne Opfindelse foranstalte en Udstilling af de fortrinligste Værker, som den hidindtil har leveret, ordne efter Aarene af Konstens Fremskridt, og indbyder alle Landes Lithographer til at sende ham Aftryk af deres bedste Værker, med Tegne rens og Trykkerens Navn, inden den 24de October til München. Han forbinder sig til, dersom de ikke blive solgte for deres Regning, da at sende dem portofrit tilbage.
Berlingske Tidende, 1824-09-27
Thessalonich, den 6te August. Vi ere her i stor Bestyrtelse. For flere Dage siden satte 40 Græske Skibe fra Skopolos og Skiathos 3 til 4000 Mand i Land ved Epanoni, hvor de ødelagde alt ved Jld og Sværd, og nedsablede de derværende Tyrker fra Corinth, saavelsom de Jsraliter, der gjorde Modstand. Vor Pascha ilede til med 5000 Mand Rytterie og Fodfolk, samt fire Kanoner, men blev drevet paa Flugt med et Tab at 2000 Mand og hans hele Artillerie. Den 2den kom han igjen med stærkere Magt, men blev atter slaaet tilbage, og forfulgtes indtil Stadens Porte. Grækerne ødelagde hele Egnen, og vendte tilbage med rigt Bytte paa deres Skibe, for at lande paa den anden Side af vor Havbugt, hvor Saltværkerne og de store Magaziner ere. De nedsablede der nogle hundrede Tyrker, og da Paschaen igjen angreb dem her, sloge de ham tredie Gang paa Flugten efter en haardnakket Kamp, som varede i to Dage. De seilede derpaa til Kalema, en lille Stad ved Foden af Olymp. Vi vide endnu ikke, hvad der er foregaaet der, men det var muligt, at de atter kunde bringe de krigerske Beboere ved Olymp i Vaaben mod Porten. Derwisch Pascha er vendt tilbage til Larissa efter at have lidt nogle Nederlag. Man troer, at han snart vil blive afløst af en Seraskier.
Berlingske Tidende, 1824-09-27
Semlin, den 4de September. Ifølge paalidelige Efterretninger fra Constantinopel af 13de Aug er Omer Vrione, Pascha af Janina, bleven landsforviist af Porten paa Grund af hans aabenbare Opsætsighed. Man betragter dette som en af hine Episoder, der allerede flere Gange have forskaffet Grækerne ny Frist til at fortsætte Kampen, og dersom det er sandt. hvad deres Modstandere paastode i forrige Aar: at Grækenlands Skjebne vil blive afgjort i Epiros og Albanien, da vilde denne mægtige Paschals Opstand være en meget lykkelige Tildragelse for Grækerne.
Berlingske Tidende, 1824-09-27
Triest, den 8de September. Efter et langt Ophold er der endeligen igjen indløbet directe Efterretninger fra Smyrna af 13de August med et Skib, som efter 24 Dages Reise fra sidstnævnte Stad er ankommet hertil. Capidan=Pascha havde forladt Mitylene den 9de August, og var den 11te ankommen til Samos, hvorhen den Græske Flaade i nogen Afstand fulgte ham. Ved Scala nuova stod en Tyrkisk Armee paa 40 til 60,000 Mand som skal understøtte ham. Paa Samos var alt under Vaaben, Central-Regjeringen havde lovet Jndvaanerne Hjelp Jndbyggerne paa Samos havde for kort Tid siden erklæret alle Fremmede, at de maatte afreise, dersom de frygtede Døden. Oldinger, Koner og Børn havde trukket sig tilbage til et høit Bjerg, og medtaget alt, hvad de havde i deres Huse og Magaziner. Amplane, (en Landsbye ved Thermopylerne) den 15de Juli. (Skrivelse fra en Hellenisk Officer). Vor sidste Fægtning, som vi havde med Derwisch=Pascha, har bragt os en udmærket Seier. Vihavde allerede talt over 500 Døde, men Natten forhindrede os fra nøiagtig at opdage, hvor stort Fiendernes hele Tab var. Vi have fra taget dem alle deres Kanoner og Telte. Enhver Græker tog 10 Geværer bort med sig, og vi fandt syv Muulæsler belæssede med Krud og Kugler og et stort Antal Heste. Jkkuns ti Tyrker ere faldne os levende i Hænderne. Der er afsendt 5000 udvalgte Hellenere for at forfølge de Undkomne. Fægtningen begyndte Kl. 3 og varede til Midnat. Takket være Gud for den Seier, som han har skiænket os. Ancona, den 2den September. Samos er i den stærkeste Forsvarsstand. Primaterne maae sætte megen Tillid til deres Stilling, da de, trods den umaadelige Mæng, 10 de Tyrker, som ere forsamlede paa hiin Side af den Canal, der ad Oskiller dem fra Asien, og ere leirede om Scalanuova, dog have af 2 slaaet at modtage den Forstærkning, som den Helleniske Regjering 2 har tilbudet dem. Var Faren saa truende, saa vilde de Omkostnin 2 ger, som denne Forstærknings Ophold paa Øen kunde foraarsage 2 Jndvaanerne, ikke kunne være nogen Grund til at afslaae den. 2 Man maa derimod antage, at de ansee det som afgjort, at de kunne forsvare sig selv.
Berlingske Tidende, 1824-09-27
Den Jtalienske Grændse, den 3die September. De seneste Breve fra Venedig melde, at den Græske befalingsmand Canaris er, paa det i Hydra residerende Græske Admiralitets befaling, beordret til, med en anseelig Græsk Escadre, bestaaende, af Hydriotiske og Spezziotiske Skibe, at seile den af Jsmael Gibraltar commanderede Flaade imode, iagttage dens Operationer og, efter Omstændighederne, at angribe den, saafremt han anseer det for hensigtsmæsigt. befalingen er strax sat i Udførelse. Den Græske Flaade bestaaer af de bedste med de meest øvede Matroser bemandede Skibe, da den Fare, hvormed den Egyptiske Expedition truer, en større end nogen anden, fordi man har bragt i Erfaring, at enhver Landgang paa Morea er udsat indtil Hydra er erobret, og at dette sidste nævnte skal være det første Maal for Jbrahim Paschals Operationer. Da den Egyptiske Escadre fører et stort Antal Transportskibe med sig, saa haaber man, at det vil lykkes den Græske Admiral at ødelægge eller tage i det mindste en Deel af disse Skibe, og maaskee ved et vel combineret Angreb at tilintetgjøre den ovennævnte Expeditions hele Project. Det meldes som tilforladeligt, at den Græske Admiral fører særdeles mange Brandere med sig, hvoraf han vil gjøre Brug, imod Ismael Gibraltars Escadre. Der meldes tillige, at alle Grækernes øvrige disponible Stridskræfter tilsøs, under Admiral Miaulis's Commando, ere beordrede til at passe paa Capudan=Paschals Flaade, og saameget muligt at gjennembryde dens Operationer. Men da Migulis er alt for svag til at angribe den Tyrkiske Flaade, saa troer man ikke, at han vil kunne forhindre den af Tyrkerne projecterede Landgang paa Øen Samos. Samioternes Stridskræfter, ere imidlertid i god Stand, og man tør vente, at de ville gjøre meget haardnakket Modstand. Vi vente med Utaalmodighed de nærmere Beretninger angaaende de Tildragelser, der for Øieblikket allerede maae have fundet Sted i Archipelagus. Ovenstaaende Efterretninger fra Venedig stadfæstes for største Delen ogsaa ved Handelsberetninger fra andre Jtalienske Havne. Vi mangle alle directe Efterretninger fra de Joniske Øer, saa at vi i dette Øieblik ikke have nogen Beretning fra Mesolongi, Thessalien eller Morea.
Berlingske Tidende, 1824-09-27
Curacao, den 31te Juli. J Torsdags ankom den Columbiske Krigs-Skonnert Santander, Capt. Nørthrup, hertil. J Pto. Cavello var der lagt Embargo paa alle Skibe. Den Columbiske Skonnert Centella, Capl. Hoppner, laa i Havnen der. Den 27de vare ogsaa Bolivar og Bojaca indløbne dertil med deres Prise, den Kongl. Spanske Corvette Ceres General Par var ankommen omtrent to Timer iforveien, og det fandt mange Glædesyttringer Sted.
Berlingske Tidende, 1824-09-27
Paa den os tilhørende Ø Aruba er der fra Marts Maaned indtil nu fundet omtrent 300 Unzer Guld, tildeels i Stykker fra 40 til 50.
Berlingske Tidende, 1824-09-27
Vor Kongl. Statholder har udstædt befaling til Eftergravning, og begiver sig om nogle Dage selv derhen. Santjago (Chile) den 30te Mai.
Berlingske Tidende, 1824-09-27
Saasnart Vicekongen af Peru, Gen, la Serna, erholdt Kundskab om den Proclamation, hvorved General Olaueta i Provindsen Overperu, hvor han var Høistcommanderende, havde ophævet det constitutionelle System, og havde beskyldt ham saavelsom nogle andre Generaler for, at de vilde hæve sig selv paa Alterets og Tronens Ruiner, saa forsamlede han sit Raad i Cuzco den 27de Februar, for at overlægge, hvad der under disse Omstændigheder var at gjøre. Det blev eenstemmig besluttet, at udsende en Magt imod Olaneta, og tvinge ham til, igjen at anerkjende Vicekongen, som han saa ofte havde sat sig op imod. Denne Expedition blev overdraget Gen. Valdez, og denne marscherede snart efter med 3000 Mand imod Poton. Jmidlertid troede la Serna ikke at kunne lade sig nøie hermed, men udbredte derhos et lille Skrift, der skulde tjene til at gjendrive Gen. Olanetas i stor Mængde udbredte Proclamation. Derimod søgte Gen. Olaneta at retfærdiggjøre sig i en ny Proclamation. Jmidlertid rykkede General Valde; frem imod laane som allerede havde bemægtiget sig flere Steder, iblandt andre la Paz, hvor der laa en Garnison af constitutionelle Tropper. Den 6te Mar traf han paa ham i Egnen om Tagapayn, og havde allerede truffet Anstalter til Angreb, da en Parlamentair fra Olaneta ankom med Fredsforslag. Begge Generaler kom derpaa sammen, og sluttede paa Vicekongens nærmere Antagelse en Overeenskomst, hvori Olaneta forbinder sig til, igjen at anerkjende la Serna som Vicekonge.
Berlingske Tidende, 1824-09-27
Udenlandske Efterretninger. Kiøbenhavn, den 27de September 1824.